text:
Tumufashe kukonawe yafashe nyumvira ibyoyambwiye
..
Mbifata nko kwikirigita ugaseka;
.
1. Kuba ubizi ko Imana ishobora byose, buri gitondo ukabyuka uyisaba kuguha akazi ukamara imyaka 20 utarakabona, wawundi utarayigasabye ugasanga akora mu bigo 4 bikomeye ukaba ukivuga ko ishobora byose.
.
2. Kwirirwa uvuga ngo imana yaguhaye ubwenge ngo ubukoreshe utekereze, warangiza ukarakazwa nuko navuze gutya as if atari ibitekerezo ubwo yampaye.
.
3. Kwirirwa uvuga ko Imana irusha satani imbaraga bakaba bamaze imyaka irenga miliyoni 4(iyo isi imaze) barwana ntawari wanesha undi, nahita nkubaza niba izo mbaraga icyo zibikiwe.
.
4. Ukaba umbwira ko imana idatekereza nk’abantu, warangiza ukambwira ko izampana kubera ntatekereza nkayo??? Hhhhh
.
5. Ukaba umbwira ko Imana uyisabye imuha, kdi n’abatayisabye babona ibyo bashaka.
.
6. Ukambwira ngo irankunda, mu minota mike uti izagutwika.
.
7. Ukambwira ukuntu o na satani bahanganye, battlefield ikaba isi, victims bakaba abantu as if bajya gutangira urugamba hari inama bakwatse… cg bakaba barabuze ahandi barwanira ku buryo bateza akaduruvayo hano
.
8. Ukancira imanza ngo sinemera imana, kdi nawe iyo uyigisha uba uvuga ko itemera izindi mana??? Hhhh
.
9. Ukambwira uburyo ngomba kwikuramo ko iwacu ari i nyaruguru ahubwo ari i yerusaremu(umurwa wa israeli) warangiza ukitega ko mutesi arabyemera.
.
10. Warangiza ukambwira ngo izancira urubanza ngo sinayubashye(niba ihari) as if nigeze nyisaba kunzana muri deal zayo na satani!!
.
.
Mbifata nko kwikirigita ugaseka rwose…
ibi bintu bijya bincanga kandi sinjye njyenyine , nawe nuko ndakeka
Tumufashe kukonawe yafashe nyumvira ibyoyambwiye


c: text/html

text:
MR DANIEL PART 6
.
.
aho twagarukiye ubushize!
.
na willy grouch se!? papa chanella ati: hahaha!
ubwo se ntubona ko ari daniel!? nyina nawe ati:
rata sinakurenganya chane! ntanjye nabanjye
kumuyoberwa nuko nitegereke neza igihe
yaririmbaga nkabona niwe, mbega ngwaraberwa
we!!! chanella abanza kumera nkuwanze
kubyemera, aravuga ati:……………
.
PART 6
.
chanella abanza kumera nkuwanze kubyemera,
aravuga ati: ubwo se mushatse kuvuga uriya ari
daniel umwe mwazanye mugitondo!? mama
chanella nawe ati: haha, niwe…… atarakomeza,
papa daniel ahita avuga ati: ariko njye
muranyobera kabsa, ubwo se aho mutabona ko
ari daniel nihehe!? ubwo chanella yaguye
mukantu, akanura amaso yicara kuntebe yaraho
iruhande rwa se na nyina, aravuga ati: koko se!
cyangwa ntago ariwe!?
papa chanella ati: niwe
yewe! ubwo se……… atarakomeza, mama chanella
ahita avuga ati: chr have wirenganya chanella,
nawe ubwawe wamuyoberwa pe!! papa chanella
ati: nonese nyine ntiyakarabye akanogosha na
byabisatsi yarafite, mwe mwamubonye kare
akihindanye niyo mpamvu byabacanze!! mama
chanella ati: cyakora byo kabsa chr!! ariko
wabonye ukuntu acyeye!? papa chanella ati:
cyane rwose, uriya……… mama chanella nawe ati:
kabsa uriya musore arakwiye pe,eee mbega
weee!! papa chanella ati: cyane rwose, ndabona
ameze neza neza nkanjye igihe nazaga
kugutereta! sibyo se chr!?, mama chanella ati:
hahahaha! winsetsa pe, ahubwo wowe
warumurenze kuko………. atarakomeza, papa
chanella ahita amukoraho aravuga ati: chr!
ndebera…. ndebera ibyo chanella arimo, ubu se
ari mubiki kweli!?
mama chenella arebye abona
umukobwa asa nkuwatwawe kure cyane
nintekerezo, ndetse arimo kwirya agatereka
namaso,mbese bisa nkaho ari hamwe numusore
akunda, ariko se byahe ko wagiraga ngo yasaze
ahubwo!. ubwo mama chanella yarebye
umukobwa, abona ibyarimo biramuyobeye,
ubwoba buramwica areba papa chanella mumaso
aravuga ati: niko se chr, ibi noneho tubyite iki
koko!? papa chanella ahita amukoraho ndetse
ahamagara ati: chenella…..wee chanella…
chanella mwana wanjye!!!, ariko chanella we
ntagire nicyo yumva ahubwo agakomeza
kwiryohereza, ndetse agacishamo akamwenyura,
agaseka nakagaseko abakobwa bakunze kwisetsa
iyo bari kumwe nabasore babatereta sinakubwira,
ababyeyi bo byarabacanze, papa chanella aravuga
ati: yampayinka data!, singaho umukobwa wanjye
arasa…….. akivuga, mama chanella ahita
amubwira ati: eheee! noneho dore ….cyo ndebera
ibyo arimo chr!? papa chanella arebye, abona
chanella arimo kujya azana umutwe imbere
niminwa isa nkiyiteguye gusomana, mbese
kwakundi abakundanye bamera iyo bagiye guhana
bizu, bakabona ari kujya akubita bizu mukirere
akagaruka yisetsa anirya bidasanzwe.
.
.
.
dore rero ngo ababyeyi bizabacange, mama
chanella we yaratangiye kubira ibyuya,
atiyumvisha ukuntu umukobwa asaze, ndetse biba
ngombwa ko amunosha anavuga ati: chenella……
ariko chanella byagenze bite!!!, ako kanya
chanella ahita yikanga ashidukira hejuru, areba
hirya no hino mu mpande ze, inyuma nimbere he,
arangije ahita akambya impanga, amera nkaho
umujinya umwishe aravuga ati: oooh shit!!!,ndetse
ahita ahaguruka arasohoka kandi yihuta!!.
birumvikana rero nkuko umubyeyi wese amera,
mama chanella nawe yahise ahaguruka akurikira
umukobwa we ngo amenye ikibazo afite, gusa
ataragera kure yumva inyuma hari umukobwa
urimo kumuhamagara ati: mama chane….mama
chanella, waretse nkakugirayo ukareka gusiga
papa chanella mubyicaro wenyine!!!!?
mama
chanella ahindukiye aravuga ati: yeeh! ese blenda
nawe wabibonye!? “ kumbe uwo mukobwa ni
blenda!””,blenda nawe ati: namubonye ,ahubwo
njye nayobewe ibyarimo pe!, cyangwa yasinze!!!?,
, mama chanella ati: reka da ,yewe ntanubwo
yanyoye inzoga!! blenda nawe ati: ehee! ngaho
isubirire kwicara, kanjye kureba icyo abaye ndaza
nkubwire! ubwo mama chanella yasubiye
mubyicaro bye, blenda nawe arasohoka, gusa
agiye kurenga arabanza akubita akajisho aho
daniel yari yicaye nkuko bigenda iyo buri wese
afite uwo yakunze, bimwe bajya bita kuroba,
arangije akomeza hanze kumutima yibwira ati:”
sha kabsa, reka mbanze ndebe chanella, ubundi
ngaruke nshunge mpaka mvuganye nuriya
musore, naho ibya marcus we biramureba!!”” “”
yooh! kandi ubwo marcus disi,azi ngo aracyafite
chr umukunda!!!””.
.
.
.
kurundi ruhande aho grouch na daniel bari bicaye,
bishoboke ko grouch yari yarangije kubwira daniel
ibyo noella yamutumye, gusa daniel we yari
yasetse yamazeyo rwose ndetse bigeraho namaso
azamo amarira, grouch abibonye biramucanga,
yumva numujinya uramwishe ahita avuga ati:
ariko se nkubwo uri mubiki daniel! niki gisekeje
cyatumye useka bigezaho!?, daniel aho gusubiza,
ahubwo akegura umutwe akareba grouch, ahubwo
noneho akarushaho guseka, ndetse bigera
hahandi aseka ijwi rikumvikanira mumuhogo.
ubwo grouch nawe yarabirebye abura icyo akora,
umujinya uramwica nawe arakongeza arisekera,
dore ko ubuze uko agira agwa neza gusa nyine
we byari kwakundi umuntu aseka adashaka, ako
kanya agiye kumva yumva daniel aravuze ati:
ariko se grouch………. atarakomeza, arongera
aracikwa araseka, grouch nawe aseka arimyoza,
aravuga ati: cyakora cyo uri umuswa mubi pe!!!
daniel nawe asa nkutuje, aravuga ati:ariko se sha
grouch, uramfata nkinjiji iraho peee, ukambeshya
bigezaho!? grouch ati: ariko se nkubeshya nte sha
daniel, ese ubundi cyagihe nasohokaga, ntago
wabonye umukobwa wankurikiye!? daniel ati:
wapi ntago narebye! ese sha grouch, urakomeje
koko ntago ari imikino!? grouch nawe ati: nukuri
kose, yabimbwiye ngo nkubwire ko ashaka
kuganira nawe, kandi wumve ko yarababaye
cyane ubona ko abishaka, tekereza umuntu
nashatse kwangira akenda kuririra anyinginga
ariko!? daniel ati: eheee! uziko narinzi ko
wikiniraga grouch, ese ubundi uwo noella ni
uwuhe!? ubwo grouch yahise ahindukira areba
aho noella yari yicaye, ahita abwira daniel ati:
hindukira witonze, urebe uriya mukobwa
wambaye ikanzu itukura, uri hamwe numusore
wambaye lunnette bicaye inyuma!, ubwo daniel
yahise ahindukira gahoro gahoro aba ahuje
amaso na noella, ahita yikanga agaruka avuga
ati: mana wanjye!!! uriya mukobwa mwiza kuriya
kandi uhenze, niwe urimo kuvuga!!?
.
.
.
grouch nawe ati: cyane rwose!! daniel ati: none
yaba ashaka kunyica sha grouch!? grouch ati:
hahaha! ariko wowe ibintu byose ni ukukwica
mwa!!? daniel ati: nonese, ubwo nkuriya mukobwa
yaba ashakira iki umuntu nkanjye? grouch ati:
nanjye binyobere kabsa, ahubwo njye nabanje
kwikanga da…gusa nyine wasanga yagukunze
mwana! daniel ati: umuswa gusa!! ubwo se
urumva ibyo bishoboka grouch! umuntu nkanjye
kweli, umuturage wafeke utarigeze akandagira no
mwishuri agakundwa numukobwa nkuriya kandi
mbona asa nkaho yaminuje!? grouch nawe ati:
hahahah! sha njye uko nabonye yarameze,
ahubwo urukunda rwanamurenze pe! daniel ati:
cyangwa ashaka kumpa akazi sha!! grouch nawe
ati: genda se! hanyuma se akaba yagutinyiyiki, ko
ahubwo ari kwakundi iyo wakunze umuntu
umutinya!!! daniel nawe ati: ceceka sha,ahubwo
uramenye, uze kumubwira ko tutigeze
tunabiganiraho kuko ntakundi navugana nuriya
muntu, ubwo se naba ndeba hehe koko!? grouch
ati: umva kandi,ariko ko ubwiza bw’umuneke
ubumenya uwutonoye wamuhungu we!,
wakwemeye ukajya kumva icyo akubwira! ubwo
daniel yariyumviriye, abitekerezaho gatoya,
arangije ahita avuga ati: ariko ntacyo grou,
ndavugana nawe kabsa!!
.
.
.
kurundi ruhande, hanze aho chanella yari ari,
kumbe na blenda yari yamugezeho, gusa blenda
byasaga nkaho atishimye dore ko yari yakambije
nimpanga, abwira chanella ati: ariko chane!
wambwiye nimba wanze kumvigisha nkigendera
nkareka guta umwanya wanjye wubusa!! ako
kanya chanella yegura umutwe, aravuga ati: ariko
ushaka ngo nkubwire iki blenda!? blenda nawe ati:
ese ubundi wagize ngo sinakubonye ibintu
warurimo imbere yabantu bangana kuriya!!
chanella ati: egoko mana!, ibiki…….. atarakomeza,
blenda ahita avuga ati: uziko wagira ngo hari
imizumu yari yaguteye! nigute watekereza
umukunzi wawe bigeze hariya kandi umubona
yicaye imbere yawe!!!? chanella nawe ati:
aaamba! ariko se blenda waretse……….
atarakomeza, blenda ahita avuga ati: nukuri
wishaka kumpisha pe, gusa sinarinzi ko ukunda
raymond bigeze aho umtekekereza muri buriya
buryo pe! uziko haburaga gatoya ngo utangire
kwikinisha ariko chanel! ubwo se ariya ma bizu
yose wayahaga nde koko? ubwo chanella we
yatangiye kwitsa imitima, aravuga ati: shahu se
blenda! wagize ngo ni rayomnd natekerezaga!?,
mukuvuga atyo, blenda amera nkuwikanze,
akanura amaso biramuyobera ahita avuga
ati:egoko mana!! ubwo se umuntu waba yatumye
uta umutwe gutyo ukamera nkumusazi, utari
raymond chr wawe ninde!? ubwo chanella we
yatangiye kwkubita ibipfunsi umujinya ari wose
aravuga ati: mana yanjye chanella uri agacucu
kakagoryoi kabi, subwoibi nibiki koko!?
blenda
nawe ati: ego! ase chanel! ko mbona wikubita
ukatuka byagenze bite, cyo tuza umbwire!!, ubwo
chanella yahise afata kuntugu za blenda, aravuga
ati: shn blenda! sinarinziko nabona umusore bwa
mbere akanyica mubwonko, ndumva intekerezo
zanjye ariwe ziriho wenyine,………….. atarakomeza,
blenda ahita avuga ati: buretse chanell!!, ubwo
blenda yaratekereje, areba mubantu baje bose
abura umusore numwe mushya mumaso ya
chanella uretse daniel wenyine kuko nawe ariwe
mushya yari yahabonye. dore rero ngo bizakomere
kubakobwa bombi, blenda ako kanya ahita
ahinduka ku isura, arasharirirwa sinakubwira,
umutima ugatera cyane kubera ubwoba
,kumutima akibaza ati:” mana yanjye se, chanella
yaba yakunze uriya musore nshaka!! mana
mfasha ntibibe””, kandi nyamara ntamenye ko
atari na chanella wenyine ushaka daniel. ubwo
chanella yabonye blenda ahindutse, aramubaza
ati: ese blenda! ko umbwira ngo nsheceke
ntuvuge bite!? blenda avuga mujawi gatoya
kuzuye ubwoba numujinya gusa yiyorobetse ati:
ese chanel! uwo musore wagutwaye uruhu
nuruhande, agatwara ubwenge bwawe bwose
ninde!? chanella nawe ati: shn blenda, ahari
banza ndimo gusara pe, rwose daniel yanze
kumva mumutwe………. blenda ati: daniel se ninde
kandi chanel!? chanella nawe ati: urya muhungu
wari wicaranye na………… atarakomeza, bumva
umuntu nkaho hirya avuze ati: oooh chr chanella!
uziko nari nakubuze di, kutambwiye ko
wasohotse! ubwo abakobwa bahise bijijisha,
chanella ahobera raymond ndetse aramusoma
cyane, gusa bigaragara rwose kwisura ya
chanella ko atishimye ariko arihangana arajijisha,
raymond nawe nkuko umusore wumugi we se
amera, yahise afatiraho yiyumvira uko yesu agira
neza, barasomana sinakubwira. nkuko umuntu
wese yakora, blenda nawe yabonye ko aho ari
adakwiye kuhaba, aragaruka yiyicarira mumwanya
we!
.
.
.
kuruhande rwaba daniel na grouch bo bari
bacyiganirira dore ko bari banamze kwibera
inshuti. grouch ati: ariko ndumva mfite amatsiko
yo kukubona uhagararanye nuriya mukobwa,
umurasaho urufaya rwamagambo aryoshye……
atarakomeza, daniel ahita avuga ati: haha,
uzabaze sha, ubwo se urumva njye naganirira
nawe ahantu abantu babonasha!? grouch ati:
haha! harya ngo nze kugutiza inzu!? daniel ati:
yego nyine, wowe uz kumubwia ansange iwawe,
ndaba niyicariye muri za ntebe naga TV gacanye!
grouch ati: haha! the boss of the century!!hhahah
a, sha ntakibazo rwose ahubwo nimushaka
nicyumba mumbwire!! daniel ati: mwizina rya
yesu!! ibyo bintu sinanabitinyuka! grouch ati:
ariko byo rata ni bibi, gusa nyine abakobwa
nibabi, mushobora kuba muri muri salon,
ukayoberwa igihe bwagereye kugitanda
mucyumba!
daniel ati: ehee! nimba aribyo
sinjyayo kabsa, damas yanyigishije byinshi ariko
ibyo yambwiye kubyirinda! grouch ati: cyakora
byo kabsa! ese uwo damas ninde!? daniel ati: ni
umusaza twabanaga! grouch ati: kabsa,
yakugiriye inama nziza, kuko…….. atarakomeza
,daniel ahita avuga ati: cyane rwose, yari umuntu
wumugabo, erega iyo wimneyereje cyane ibintu
nkabiriya byubusambanyi, nihahandi usanga
urugo rwakunaniye mubugabo bwawe, hahandi
utangira kuca inyuma umugore wawe kuberako
uba wumva ataguhagije…. grouch nawe ati: yego
nyine kuko uba waramenyereye kubikorana na
benshi batandukanye, ahubwo se wavuze ko na
kwakundu usanga umugabo wiyubashye yafashe
umukobwa cyangwa umwana kungufu!! ubwo
grouch yavuze atyo, daniel yibuka amagambo
damas yamwandikiye, yibuka ukuntu nawe
yavutse nyina afashwe kungufu, kwihangana
biramunanira, amarira ashoka ari menshi kumaso
he, grouch abibonye ahita akora mumufuka
akuramo agatambaro kumweru arakamuhereza,
aravuga ati:akira mwana, ihanagure hatagira
ubona urimo kurira!! ubwo daniel nawe yahise
yihanagura, grouch aramubwira ati: ngaho eguka
utangire unaseke, abantu bagire ngo wari
witsamuye! daniel ati: ndakibazo muvandimwe!!
grouch ati: ariko rero daniel, hari byinshi tugomba
kubanza kuganira , tukamenyana neza pe, kuko
hari ibintu ndimo kuvuga nkabona birakubabaje
mwana wa mama!! daniel ati:hoya ntakibazo
grouch, ntago nakurenganya kabsa, ko ntacyo uzi
se!? grouch nawe ati: sawa rero ubw……
atarakomeza, babona raymond agarukanye na
chanella ndetse bahita bahagarara imbere
yimbaga, raymond atangira kuvuga uburyo
yishimiye umunsi mukuri wa chanella umukunzi
we, birumvikana umunsi mukuru wageze
kumusozo, papa chanella nawe igihe cye kiragera
ngo asezerere abashyitsi, arahaguruka atangira
kuvuga ijambo. kurundi uruhande, aho noella yari
yicaye hamwe nundi musore wari wambaye
costume nziza cyane, lunnette zo zari izagagaciro
nkubwiye ko nzi ibuye zari zikozemo naba
nkubeshye, mbese abantu bose bari bitabiriye
uwo munsi bari abakire bigaragara, noella reka
nkuko bari bari kuganira mbere, aravuga ati: chr!
ko mbona bigiye kurangira, utahita utaha
cyangwa urantegereza!? umusore ati: yeeeh!
wowe se urasigara uri muduki hano!? noella ati:
shn chanella yari yambwiye ngo nze gusigara,
ndamufasha gufungura amacadeau!! umusore ati:
eee!nonese urahamara nkigihe kingana gite!?
noella ati: shn sinamenya…. ahubwo se ko
nshobora no kuharara…. ntakibazo rata wigendere
chr, nahejo! umusore ati: yego rata chr, nicyo
ngukundira ureba icyangombwa akaba aricyo
gikorwa! je t’aimes vrmt mon amour,ma jolie
mignonne!! noella nawe ati: oooh! urakoze cyane
chr… martin nanjye ndagukunda pe!! “kumbe wa
musore yitwa martin”. martin nawe ati: urakoze
cyane chr! noella ati: urakoze nawe mon chr bien
aime! ahubwo akira bizu…uuuuumwyeee!!. ubwo
abo basigaye basomana, ntumbaze ibyabo gusa
icyo nzi cyo nuko noella ibimuri mumutwe atari
ugufungura amacadeau!………..loading
loading…next part
.ESE CHANELLA KO ABAYE NKUWATEWE
NIMIZIMU BITE!?
.ESE NOELLA NA DANIEL BAGANIRA BIRABA
BIMEZE BITE!?
.BLENDA NAWE KANDI NGO NTATAHA
ATAVUGANYE NA DANIEL!?
. ESE MAMA WA DANIEL NINDE, ESE NINDE
WAMUFASHE KUNGUFU NGO DANIEL AVUKE!?
.
loading part 7………………loading

robotstxt: allowed

filter: keep


text:
Nubwo muri ino minsi benshi bakomeje kugenda bibaza ku bahanzi bakunzwe muri Gospel impamvu basa nkaho batuje cyane ndetse akenshi ugasanga nta bikorwa bagishyira hanze, iyo ubegereye ukaganira nabo ntibemeranya n’abavuga ko batuje badakora.
Patient Bizimana wamenyekanye cyane mu ndirimbo nyishi zitandukanye, ubwo yaganiraga na www.urugero.rw tumubaza ku bivugwa ko atuje atarimo gukora cyane nka mbere, Patient yadusubije ko adatuje cyane ko umunsi ku wundi aba atekereza ku murimo w’Imana yahawe ndetse kuri ubu akaba afite indirimbo nshya yamaze kwandika kandi akaba abona ari cyo gihe cyayo cyo kuyijyana muri studio.
Patient BIZIMANA mu gitaramo aherutse gukorera muri Selena Hotel
Iyo ndirimbo akaba atanatinye kuvuga izina yayihaye ndetse na Producer yifuza kuzakorana nawe ati :” Indirimbo nayise Igitambambuga nkaba nzayikorana na Producer Pastor P.” Nyamara abajijwe impamvu yayise “Igitambambuga” Patient yirinze kugira byinshi ayivugaho ati :” Impamvu indirimbo nayise Igitambambuga buriya muzayimenya nimara gusohoka cyane ko ari bwo nzaba mfite byinshi byo kuyivugaho.”
Tubibutse ko Patient Bizimana aheruka gushyira hanze amashusho y’umuzingo we wa kabiri ,iyi ikazaba ari indirimbo ya mbere akoze ifungura umuzingo we wagatatu (album ya 3).


text:
Mu gihe hakomeje ibikorwa byo kwizihiza isabukuru y’imyaka 30 FPR imaze ibayeho, muri kaminuza zitandukanye hakomeje gutangwa ibiganiro byo gushishikariza urubyiruko gusobanukirwa n’amateka yaraze umuryango wa RPF Inkotanyi kuva ubayeho no kurushishikariza kugira uruhare rufatika mu mu iterambere ry’igihugu.
Mu biganiro byabaye muri Kaminuza ya Unilak, Ishami rya Rwamagana, tariki ya 29 Ugushyingo 2017, Guverineri w’Intara y’Iburasirazuba Mufulukye Fred watanze ikiganiro ku rugendo rwa RPF kuva mu 1987 kugeza uyu munsi ubwo yizihiza imyaka 30 ibayeho yagaragaje ko kuguma mu mahame biyemeje no gukomeza ubumwe ari byo bigejeje u Rwanda aho rugeze.
Yagize ati “Intsinzi ituruka mu gushyira hamwe kw’abana b’abanyarwanda no kuguma ku ntego watangiranye ukazishikamaho.Ntabwo dukora twenyine nk’abari mu karwa, dukorana n’abandi ariko ntabwo politiki zabo zidukura ku cyerecyezo cyacu, turakorana ariko tugashikama ku mahame, icyerecyezo tukagikomeza.”
Yabasabye gukomera ku mahame n’intego z’umuryango wa FPR no kuyagenderamo kuko icyo waba warakoreye igihugu cyose ariko ugateshuka ku mahame biba imfabusa.
Ati “Harimo bamwe bari muri FPR ariko batashoboye kugumana za ndangagaciro za FPR. Ntabwo wavuga ngo warwanye urugamba muri RPA,ngo na nyuma hari ibitangaza wakoze uba minisitiri cyangwa guverineri, nyuma ukajya mu tundi tuntu tutari mu murongo wayo, uhita uhinduka umuntu utagize icyo avuze."
Yitanzeho urugero agira ati " Ndamutse mvuye ku mahame ya FPR yo guharanira ubumwe bw’abanyarwanda,umutekano iterambere n’ibindi byose twavuze, ... ngiye muri ruswa n’itonesha mpinduka ubusa.”
Mukadusabe Petronilla, rwiyemezamirimo ukora imirimo y’ubuhinzi n’ubworozi nawe watanze ikiganiro yagaragarije urubyiruko uburyo umutekano igihugu gifite rwawubyaza umusaruro.
Ati “Gushyira hamwe bahoze batubwira niko gutumye uyu munsi dufite umutekano, ni ikintu gikomeye kuri twebwe. Ndasaba ngo mumenye akamaro kuba turi mu gihugu gituje bidufitiye kuko ntacyo tutabasha gukora dufite umutekano.”
Umuyobozi wa Unilak ishami rya Rwamagana, Dr Javas Semana yagaragaje ko hari icyizere kinini abona mu rubyiruko kuko asanga rufite ubushake n’inyota.
Ati “ Gahunda igihugu kirimo yo guharanira impinduka bigizwemo n’urubyiruko irashoboka kuko usanga inyota rugaragaza mu gukurikirana ngo rumenye aho igihugu cyavuye n’aho cyerezekeza bitanga icyizere kandi rufite imbaraga n’ubuyobozi burushyigikiye.”
Uwari uhagarariye abanyeshuri Byiringiro Shafiqueyasabye abanyeshuri bagenzi be gukomeza kurangwa n’ubumwe kuko ari bwo umwanzi atazabona aho amenera.
Muri kaminuza zitandukanye harimo gtangwa ibiganiro kugira ngo nk’urubyiruko rwitezweho kuba abayobozi b’ejo hazaza rukomeze kumva icyatuma u Rwanda rutazasubira inyumamu bihe by’umwijima rwanyuzemo.


text:
Kuri iki Cyumweru tariki ya 1 Ukwakira nibwo hazirikanwa umunsi urugamba rwo kubohora u Rwanda rwatangiriyeho ku mupaka wa Kagitumba, ruba intangiriro y’urugendo rw’imyaka ine rwahinduye amateka y’Abanyarwanda, barangajwe imbere n’ingabo zari iza FPR Inkotanyi.
Perezida Kagame wabaye ku isonga ry’urwo rugamba, yavuze ko u Rwanda rwibuka ubutwari bwagaragajwe mu myaka 27, bukaba intangiriro nshya y’ubuzima bw’Abanyarwanda.
Mu butumwa yashyize kuri Twitter, yagize ati “Mu myaka 27 ishize, uyu munsi wahinduye ubuzima bwa buri munyarwanda n’igihugu mu buryo bukomeye. Barakoze abitanze uko bashoboye ngo bigerweho.”
Perezida Kagame yavuze ko Abanyarwanda bazirikana icyo abarwaniye kubohora igihugu baharaniye, kandi imbaraga bakoresheje zitazigera ziba impfabusa.
Rwari urugamba rukomeye
Nyuma yo guhezwa mu gihugu cyabo mu myaka myinshi no gutotezwa by’igihe kirekire, Abanyarwanda babaga mu mahanga biyemeje gutaha ku mbaraga kuko ku bwumvikane byari byarananiranye.
Icyo gihe bakoranyije ingabo bahereye ku basirikare b’Abanyarwanda bari mu ngabo za Uganda bagera muri 400, bagenda biyongeraho abasore n’inkumi baturukaga impande n’impande binjira mu mutwe w’ingabo za FPR Inkotanyi uko bwije n’uko bukeye.
Urugamba rwagabwe kuwa 1 Ukwakira 1990, ariko iminsi 14 ya mbere iragorana bamwe mu bayobozi bakuru b’ingabo z’Inkotanyi baricwa, bitera icyuho gikomeye mu buyobozi ndetse n’umuhate utangira kugabanuka ku basirikare bari basigaye.
Ubwo yari mu kiganiro ‘Intergeneration Dialogue’ cyari cyateguwe na Nyampinga w’u Rwanda mu 2016, Mutesi Jolly, muri Nyakanga, Minisitiri w’Ingabo, Gen James Kabarebe yagarutse ku bihe bikomeye ingabo zabohoye igihugu zanyuzemo kugeza zitsinze urugamba.
Yavuze ko bari abasirikare bake ariko bafite ubushake n’impamvu ikomeye ituma barwana, ariko uko urugamba rwagendaga rushyuha niko abayobozi b’ingabo n’abasirikare bamenyereye urugamba bagendaga bahasiga ubuzima, kugeza ubwo byasaga n’aho urugamba rwananiranye.
Paul Kagame wari mu ishuri rya gisirikare muri Leta Zunze Ubumwe za Amerika yahise ahagarika amasomo ngo yiyunge ku bari ku rugamba, nubwo abayoboraga ishuri yigagaho batigeze basobanukirwa n’umwanzuro we, nyamara we yari azi icyo aharanira.
Gen Kabarebe ati “Twapfuye kumubona gusa twumva ko intambara tuzayitsinda. Njye ubwanjye aho nari ndi ku Akagera nigisha urubyiruko rwadusangaga, twaricaraga nk’aba ofisiye tukigunga, dutegereje ko Habyarimana aza akahatumarira.”
“Nagiye kubona mbona umu ofisiye umwe araje witwaga Bunyenyezi, adusanga aho ducecetse nta wavugaga, ati ‘ndabizi ibyo mutekereza’, ati ‘muhumure urugamba rurakomeje, tugize amahirwe afande Paul araje’.”
Icyo gihe yahuje abashyigikira urugamba, ahindura ibintu, abasirikare bamwe abohereza mu Mutara, abandi bajya mu Ruhengeri mu birunga, biga kurwana nijoro, kugenda cyane, kuyobya umwanzi n’ibindi.
Senateri Tito Rutaremara wari mu ruhande rwa politiki mu gihe cy’urugamba rwo kubohora igihugu, yavuze ko icyo Kagame yakoze iyo gihe, uretse gushyira ku murongo abasirikare akabagaruramo morali, yahuje kuva ku munyamuryango wa RPF kugeza ku musirikare ufite imbunda uri ku rugamba.
Yagize ati “Ni ikintu yakoze, urugamba rurwanwa no guhera kuri wa wundi w’umurwayi uryamye hasi avuga isengesho asengera abari ku rugamba ngo bazatsinde kugeza ku mwana uri ku rugamba, ufite imbunda arasana.”
Uko urugamba rw’amasasu rwarwanwaga niko hageragezwaga n’igisubizo cya politiki binyuze mu masezerano ya Arusha, ariko bamwe mu bo yarebaga bakayita ‘ibipapuro’.
Mu 1992 Ingabo zari zimaze gukomera bifatika, 1993 zigera aho iyo zateraga abasirikare ba leta y’icyo gihe babatsimbura bakikomereza, kugeza ubwo mu 1994 Jenoside yatangiraga, Inkotanyi zari zimaze kugira imbaraga zatumye batabara bwangu, maze abayikoraga bayabangira ingata n’ubu bamwe bakizenguruka amahanga.
Ku ya 21 Mata 1994 RPA yabohoye Byumba, kuwa 30 Mata iba yamaze kugenzura umupaka wa Rusumo ku mupaka wa Tanzania naho kuwa 22 Gicurasi, RPA yafashe Ikibuga cy’Indege Mpuzamahanga cya Kigali n’ikigo cya gisirikare cy’i Kanombe.
Ingabo za RPA zakomeje kugenda zibohora n’ibindi bice bitandukanye by’igihugu. Ku wa 14 Nyakanga habohowe Umujyi wa Ruhengeri, kuwa 17 Nyakanga habohorwa uwa Gisenyi, kuwa 19 Nyakanga hashingwa Guverinoma y’Ubumwe bw’Abanyarwanda.
Izindi nkuru wasoma: Intama yagendanaga n’Inkotanyi mu rugamba rwo kubohora igihugu ni iyande?
Amwe mu mateka y’urugamba rwo kubohora u Rwanda rwatangiye ku ya 1 Ukwakira 1990


text:
Ibyo benshi bemeranywaho mu biranga umugore cyangwa umugabo mwiza
Hari impaka zikunda kubaho cyane iyo abantu bavuga ku bijyanye n’ukwiye kuvamo umugabo mwiza cyangwa se umugore mwiza, uzubaka urugo rugakomera. Bamwe bavuga ubutunzi, abandi bakemeza ko bwonyine budahagije, ariko reka turebe bimwe mu byo abantu bagarukaho cyane abakristo.
1. Umugabo cyangwa umugore ukunda Imana kandi akayiha umwanya
2. Umuntu ufite urukundo, mu bintu bigoye mu buzima kandi byo kwitondera ni igihe byagusaba kubana n’umuntu wumva utaramwakira ngo umugirire urukundo. Nta rindi pfundo ryubaka urugo atari urukundo. Nibaza ko mbere yo gukomeza gahunda zose, habanza urukundo kuko niryo banze ry’ibintu byose.
3. Kwizerana gushingiye ku budahemuka. Iyo hagati y’abakundana hahorana urwikekwe, biragoye ko urukundo rwanyu rushinga imizi. Niba ukundana n’umuntu ukabona buri munsi, murakekana. Umukeka nawe agukeka, mushatse mwakwitonda kuko aho mwerekeza atari heza.
Hari ibyo abantu bita byiza byitwa gufuha, ariko bikwiye kuba bifite imipaka kandi bitazana intonganya za buri munsi, no gukekana buri kanya.
4. Umuntu ufite icyerekezo. Hari igihe ubona umusore cyangwa umukobwa ukabona nawe ubwe ameze nk’utazi iyo ava niyo ajya, kubera kutagira umurongo w’ubuzima. Nshuti reka nkubwire Imana itanga umurongo w’ubuzima, nubona utawufite ujye ujya gusenga, winginge Imana, kuko ijya iha ishusho ibintu bitari biyifite. Impamvu ari byiza umuntu ufite icyerekezo ni uko azagufasha kugera ku nzozi zawe.
5. Umuntu ufite imico myiza (inyangamugayo kandi w’umwizerwa, ugwa neza)
6. Umuntu uzi gutega abandi amatwi no kumenya uko avuga ibyo atekereza kandi mu buryo bwiza budasiga ibikomere. Mu bisanzwe uburyo wegereye umuntu ngo muganire ku kibazo runaka, bushobora kuba bumwe mu buryo bugaragaza ko kiri burangire neza cyangwa nabi. Umuntu akwiye kuba yemera gutega mugenzi we amatwi, kandi yajya kumusubiza akamusubizanya ineza.
Buriya impamvu ari byiza ko umuntu agutega amatwi, abantu hari ubwo baba bafite amateka atandukanye, bafite imico itandukanye n’ibindi. Iyo musanze ibibatandukanya bitababera inyungu ahubwo birushaho kubateranya umunsi ku munsi mushatse mwarushaho kwegera Imana, ikarushaho kubayobora bitaragera aho bitagarurwa.
7. Kwihangana. Ubusanzwe burya uko ubayeho abandi batakwihanganiye ntibatindana nawe. Iyo rero wibagiwe ko abandi nabo bakwihanganira, birakugora kwihanganira abandi. Impamvu ni uko nubwo mwakizwa ntimuhora mu mwuka kuko mutuye mu isi, bibasaba ko habaho kwihanganirana kugira ngo mubane amahoro.
8. Umuntu ufite umwuga w’ubugaragu. Bene uyu muntu yemera guca bugufi mu bintu byose.
9. Umuntu wubaha. Si ngombwa ko umuntu ahora yemera ibyo uvuze, ariko ni ngombwa ko yubaha igitekerezo cyawe mbere yo kugitesha agaciro. Urugo ni urw’abantu babiri, nubwo bidakuraho inshingano za buri wese, ariko ibintu birimo kubahana bibamo ibyiza byinshi.
Wenda mu gihe utekereza kuri aya magambo, wibaze ngo mbese ko nifuza kubaka urugo rwiza no guhirwa mu rugendo rw’ubuzima bwanjye, byibuze muri ibi nsomye uwo dukundana yujujemo bingahe? Hanyuma se wowe wujujemo bingahe? Icyakora niba mwarashyize imbere Imana mu byo mukora byose, yabasha guhindura byose byiza, ikabaha ihirwe mu rugendo rwanyu.


text:
Abanzi b’Umututsi ni (3);Satani,umuhutu,umututsi “Paul Kagame”.
Ubwoko bw’abanyarwanda bo mu bwoko bw’Abatutsi ntamahirwe bagize yo kubona inshuti mu buzima bwabo babaye bwose bamazemo imyaka irenga mirongo itanu (55);Uwiteka Imana amaze kubona yuko ubwami bw’Urwanda bwitwara muburyo bunyuranije n’uko Uwiteka abyifuza,yabashumurije satani,anyura mubahutu bari bayobowe na GERGOIRE KAYIBANDA,maze bagambanira ubwami bw’Urwanda bafatanije nagatsiko kabatutsi kari kayobowe na Rutagambwa umwakagara mukuru,maze bahirika ubwami bw’Urwanda himikwa repubulika itemewe n’amategeko.
Nyuma yicyo gikorwa ntabwo Rutagambwa yabiboneyemo umugisha,kuko Gergoire yahise amwirukana avuga ko,umuntu udatinya kugambanira abamuhaye amata,ntabwo abahutu azabarebera izuba,niko kumuhambiriza riva yerekeza mu gihugu cy’Ubugande aho yaje kugwa azize indwara y’igituntu kubera kubura amata kandi yari yaranze gukora yibwira ko,akiri karani w’Umwami bityo ko,abahutu bagomba gukomeza kumugemurira cyangwa kumukorera kandi atarafite ibyo yabaha.
Ubwo abahutu bo,bamaze kubona ko,babonye igihugu kuburyo bunyuranije namategeko,bahise bigira igira inama yogutegura imihoro barayityaza neza bashaka nibibiriti kugirango batwicire abatutsi bohohe,abandi barabatema,maze icyo gihe ntibareba kure bashyiraho repubulika itemewe n’amaegeko,nibura ntibanashyiraho ubwami bugendera ku itegeko nshinga.
Abatutsi bamaze kugera mu mahanga,batangiye gushaka mu maso h’Uwiteka,maze Imana ibasezeranya kuzabacyura mu gihugu cyabo,kandi ko,nibacyura bazayikorera,ntabwo ariko byagenze,ahubwo satani yabinjiyemo abereka ko,ubutegetsi bwabo babubonye kugatuza cyangwa amaboko yabo.
Maze Uwiteka nawe arabihorera batangira kwikubita kugatuza,nibwo Imana yatangiye gusohora ubuhanuzi bw’ibigiye kubaho mu gihugu cyabo,ubwo umwanzi wa nyuma ariwe kagame Paul,ati abo bahanura bavuge aabvuye aho,atangira kubahiga akoresheje ibiti namabuye.
Abahanuzi bakuramo akabo karenge,abambari ba FPR,biyita abapastori ubwo batangira gutanga ubundi buhanuzi buvuga yuko Imana yakuyeho intambara,sinakubwira,batangira guhiga no gushakisha abahanuzi b’Imana ndetse nabahungiye mu mahanga kugirango babasangeyo babice maze ibyo guhanura babiveho cyangwa bagire ubwoba.
Ariko uko bakoraga ibyo byose,ahubwo niko ubuhanuzi bwarushagaho gusohoka,ariko nyinme harimo nabandi batinye guhanura baricecekera,ababaye ibiharamagara barahaguruka bemera gufungwa n’uirupfu rugeretse ariko Uwiteka abana nabo.Ikibazo umuntu yakwibaza niki?mbese abatutsi bnaba bazi neza ko satani abanga?cyangwa abahuma amaso akabereka abahutu gusa?.
Ntagushidikanya ko,bazi neza ko,harabanzi babo babavandimwe bitwa abatutsi,ndetse nabahutu nabo barabazi!Ariko ikibazo nongere nkibaze,bazi neza ko,satani abanga?reka mbabwire ko,muri ubwoko bwamasezerano,nubwo mwagenze uko bidakwiriye,ariko Uwiteka abafitiye umugambi mwiza igihe nk’iki,cy’umugoroba.
Niyompamvu mukwiye guhanga amaso Uwiteka,kugirango ibyo yabavuzeho azabashe kubisohoza,kuko iyabivuze no kubisohoza izabisohoza kuko ariyo kwiringirwa ntabwo imeze nk’abana babantu,mwirangazwa nabanyapolitike bishakira indamu mbi zabo,kuko ibyo bavuga sibishyashya byahozeho,ariko iyo babuze umugati bari basanzwe babona,bihindura beza bakagira amagambo meza,nyamara aramasega aryana.
Abahutu Imana yabahaye umuhanu-kazi Marie Murebwayire Esther,ntacyo atakoze ngo abasabe kwihana ariko mwaramunaniye,aho kumva ibyo aababwira,muti ni maneko wa kagame,ese mwari muzi yuko mwabaye ibikoresho bya satani?muzi yuko mushobora kongera kuba ubwoko bwemewe n’Uwiteka muramutse mwemeye kwihana ,mukihanira abatutsi bene wanyu ibyo mwbakoreye.
Muzi yuko amaraso yanduje igisekuruza cyanyu kugeza kubisekuruza (4);mubwira se ko,usibye amaraso ya kristu har’undi muntu wazabakuraho uwo muvumo?ngaho nimwegere kristo nawe azabegera maze mu musabe ko ,yababarira,mwihanire abatutsi mwahemukiye maze murebe yuko igisekuru cyanyu amaraso ya kristo atagihindura gishya nka seruji”urubura”maze mugahinduka ubwoko bw’Uwiteka Imana yaremye ijuru n’isi.


text:
Igiti kiraguye amashami n’imizi byarumye,nimwigireyo kitabagwira,kuko gishobora gucikamo ibice (3);nkuko Uwiteka yabivuze.
Kuwa 07 Kamena 2014,Mbona igiti kini kandi kire kire,kigera ku ijuru,mu bushori shori bwacyo cyari cyarumye,ntamashami kigifite,kandi cyari kinini mu mubyibuho wacyo,mbona umuhanuzi mukuru aracyuriye akigera mubushori shori maze agezeyo ahurirayo n’umuhanuzikazi,maze umuhanuzi mukuru amaze kubona ko cya giti kinganza marumbo cyumye ahita arakimanuka,asiga umuhanuzi kazi muri cyagiti cy’ubushori shori mbona agwanye nacyo.Kandi yari kumwe na muramukazi we ndetse akaba na nyirabukwe!.
Kuwa 07 Kamena 2014,Nerekwa ibikomeye bigiye kubaho mu isi yabaima,mbona ukuboko k’Uwiteka Imana kuramburiwe abari mu isi yabazima,mbona inzara ikomeye cyane, yoherejwe mu rwagasabo,no mu gihugu cy’Afrika y’Uburasira zuba cyitwa Kenya,ibi bihugu byombi Umwuka w’Uwiteka yarabyikomyi kubera gukiranirwa no kumena amaraso yabakiranutsi.
Imana imukuye ku ngoma.
Nongera kwerekwa umwe mubakomeye witwa Robert Mugabe uyobora igihugu cya Zimbabwe,akuwe kubutegetsi muburyo budasobanutse,maze,mbona uwamukuye ku ntebe,yongeye kureba hirya,maze akuraho umutegetsi ukomeye cyane muri Afrika wamenne amaraso menshi yabakiranutsi uwo ntawundi ni nyakubahwa Paul Kagame.
Kuwa 08 Kamena 2014, Uwiteka Imana yongeye gushimangira ibyo yavugiye mukanwa kabahanuzi,yongera kwimika Umwami Kigeli wa V Ndahindurwa yima ingoma kuburyo bw’Ubufindo,maze mbona amasega yabarepubulike akozwe nisoni,mbona umuhanuzi mukuru nawe aramanutse araje yimika Umwami Ndahindurwa.
Yewe ibibaye biranyobeye pe!Ndabona inyambo zibyanagira mukiraro,ndetse akazuba ka kiberinka kanze guhumbya kubera umunezero w’urwagasabo ugarutse imbere yabakiranutsi,mbese ibi ninde Wabasha kubiobanura?Uwiteka ahimbazwe kuko ibyo yavugiye mukanwa kababamenya abashije kubisohoza nk’uko yabivuze!
Nkuko yabivuze ninako bigiye gusohora mwarabwiwe ariko mwanga kwizera,reka rero muzizwe nibibaye gusa Uwiteka ntimuzamwitwareho umwikomo ngo ntiyabarinze icyatumye atinda gusohoza ibyavuzwe nabahanuzi ni uko agira imbabazi nyinshi naho ubundi nabazarokoka ntibakarokotse,iyi mpanda niyanyuma niba bishoboka nimukuremo akarenge byarangiye umwakagara yavuye ku ngoma.
Amaraso aramenetse kandi menshi cyane,abanyarwanda nabanyafurika bongeye gukorwa n’isoni,ndetse isi yose ikozwe nisoni kuko gukiranirwa kwabo kugeze imbere y’Uwiteka!Ngaho abafaransa bifuzaga kureba umunsi w’amakuba yabatutsi barawubonye ariko bararye bari menge kuko Uwiteka atazemera ko,bishima hejuru y’ubwoko bwe.
Ikinyoma kirahunze kivuye ahacyo,abanyamasezerano nimuzerwe kuko Uwiteka atajya abeshya kandi akaba abibutse,ngaho nimuririmbe kandi mu mucurangire inanga kuko Uwiteka ari mwiza,kubamutegereje ntabwo bazakorwa n’isoni,dore ububyutse buraje imbaraga za satani zongeye kuneshwa imbere y’Uwiteka n’isi yose nabamalaika.


text:
Abantu bajya bisanga mu kigeragezo ku buryo ushobora no gutekereza ko Imana ariyo ikugerageje,impamvu batekereza gutyo irumvikana rwose ariko se koko ni ukuri?. Yesu yatwigishishe uko dukwiye gusenga aravugaga ngo nitujya dusenga tujye tuvuga duti” Nuko musenge mutya muti “ Data wa twese uri mu ijuru………Ntuduhane mu bitwoshya, Ahubwo udukize Umubi, Kuko ubwami n’ubushobozi n’icyubahiro ari ibyawe, None n’iteka ryose. Amen”. Matayo 6:13. Kimwe niyo usomye Luka 4 na Matayo 4, hatubwira ko Imana yajyanye Yesu mu butayu kugeragerezwayo na satani.
Ariko kurundi ruhande, Imana ivuga ko nta muntu numwe yagerageresha gukora icyaha” Umuntu niyoshywa gukora ibyaha ye kuvuga ati “Imana ni yo inyoheje”, kuko bidashoboka ko Imana yoshywa n’ibibi, cyangwa ngo na yo igire uwo ibyohesha.Ahubwo umuntu wese yoshywa iyo akuruwe n’ibyo ararikiye bimushukashuka.Yakobo 1:13-14 Ubyumvise wakumva ko ari ukuvuguruzanya ndetse n’abakristo biragoye ko bizera ko byose ari ukuri ariko mu mugambi w’Imana ntakuvuguruzanya kubaho bibaye ari byo kandi byaba ari ubwiru bwayo tuzamenya tugeze mu ijuru.
Ntawatekereza ko Imana yakuyobora mu kigeragezo cyo gutsindwa mu byo waba ukora byose cyangwa mu buryo bwo kugutsindishiriza ariko mu rundi ruhande igucisha mu bikomeye kugira ngo urushehogusa na Yesu.” Kandi tuzi yuko ku bakunda Imana byose bifataniriza hamwe kubazanira ibyiza, ari bo bahamagawe nk’uko yabigambiriye,kuko abo yamenye kera yabatoranirije kera gushushanywa n’ishusho y’Umwana wayo, kugira ngo abe imfura muri bene se benshi.Abaroma 8:28-29.
Ibi birasobanura ko ibyo Imana yemera ko bitugeraho mu buzima bwacu aba ari kubw’umugambi mwiza Imana idufitiye kuko iba ishaka ko dukura kandi tukarushaho gusa na Yesu. Nubwo Yesu yari umwana w’Imana ariko yarushijeho gukomera no kumvira binyujijwe mukugeragezwa no kubabara,yabashije kwihanganira imibabaro yose kugira ngo asohoze umugambi w’Imana ku buzima bwe.Imana ikoresha inzira y’ibigeragezo mu kudukuza kugira ngo tubashe gukomera nkuko Yesu yabashije kubikomereramo.
Ushobora kwibaza impamvu wakurikira Imana kandi ariyo kukuzanira ibibazo n’ibigeragezo gusa,ukwiye kumva ko ari ngombwa kubicamo kugirango ubashe gusa na Yesu.Bibiliya isobanura impamvu ibyo byose bibaho” kandi mwibagiwe kwa guhugura kubabwira nk’abana ngo “Mwana wanjye, ntugasuzugure igihano Uwiteka ahana, Kandi ntugwe isari nagucyaha.Kuko uwo Uwiteka akunze ari we ahana, Kandi akubita ibiboko abo yemera bose ko ari abana be.” Nimwihanganira ibihano, muba mugaragaje ko muri abana b’Imana. Mbese ni mwana ki udahanwa na se?Ariko niba mudahanwa nk’abandi bose, noneho muba muri ibibyarwa mutari abana nyakuri,Ko dufite ba data batubyaye ku mubiri, bakaduhana natwe tukabubaha, ntidukwiriye kurushaho cyane kugandukira Se w’imyuka tugahoraho?Kuko ba bandi baduhanaga iminsi mike nk’uko byari bibabereye byiza, naho uwo aduhanira kugira ngo bitubere byiza dusangire kwera kwe.Nta gihano kinezeza ukigihanwa ahubwo kimutera umubabaro, ariko rero hanyuma cyera imbuto zo gukiranuka zihesha amahoro abamenyerejwe na cyo”. Abaheburayo 12:5-11
Ugendeye kuri icyo cyanditswe,hari ibyo ukwiye kugenderaho kugira ngo ubashe kumenya uko watambuka mu bigeragezo:
Ntukitware uko ushatse.ukwiye guhora wumva ko Imana yashyizeho ibigeragezo kugira ngo igucure ikugire uko yo ibishaka ubone gusa na Yesu Kristo wizeye.
Ntukabererekere ibigeragezo.ujye uhora wibuka ko gusa na Yesu ari ikintu gikomeye,kuba wabinyuramo ukabivamo wahindutse mushya ujye wumva ko ari ibyigiciro gikomeye cyane.
Ntibikagutere uburakari n’umujinya.usabwa guha ikaze Imana mu buzima bwawe kugira ngo ibugenge uko ibiteganya. Ntukarwanye umurimo w’Imana ikora mu buzima bwawe. Wiyegurire Imana kuko yiteguye gusohaza umugambi ifite ku buzima bwawe ,ubyakire kandi usabe Imana iguhe imbaraga zo kubivamo neza.Ntabwo Imana izaguha ibigeragezo udashoboye kwihanganira.


text:
Umujyi wa Kigali wafunze Itorero Umurage w’ abera Silowamu – Reba Amafoto
Yanditswe na Imanishimwe Dieudonne September 13, 2017
Kuri uyu wa Gatatu tariki ya 13 Nzeri 2017, Umujyi wa Kigali ufatanyije n’Ikigo cy’Igihugu gishinzwe kurengera Ibidukikije (REMA) mu gikorwa cyo gufunga inyubako zikorera mu bishanga bafunze itorero Umurage w’ […]
Kuri uyu wa Gatatu tariki ya 13 Nzeri 2017, Umujyi wa Kigali ufatanyije n’Ikigo cy’Igihugu gishinzwe kurengera Ibidukikije (REMA) mu gikorwa cyo gufunga inyubako zikorera mu bishanga bafunze itorero Umurage w’ abera Silowamu
iri Torero Umurage w’Abare Silowamu ryari riherereye mu karere ka gasabo ahitwa ku kinamba , umujyi wa Kigali ufatanyije n’Ikigo cy’Igihugu gishinzwe kurengera Ibidukikije (REMA) basanze abakirisitu bahakorera amasengesho y’igihe kirekire bahita banahagarika ayo barimo harafungwa kuko hatemerewe gukorerwamo
Itorero Umurage w’ abarera riyobowe na Pastor Xavier Uciyimihigo ryagiye rivugwamo udushya dutandukanye aho ryagiye risezeranya inkumi nyinshi zambaye udutimba ntabagabo ngo bagaragarize Imana ko bizeye , uyu mu pasitori kandi uzwiho ko yari yarabuze umukobwa wa mupfa agasoni bakabana nk’ umugore n’ umugabo
.


text:
REKA TUVUGE KU MPAMVU ZITUMA ABAGORE BATWITE BAHURWA CYANGWA BAGATWARIZA IKINTU RUNAKA
Reposted & Dr. P. Mupenzi Mwiza
Group Ubuzima-Ubuvuzi-Inama
Guhurwa mu gihe utwite cg gutwarira biba hafi ku bagore bose batwite, bagira ibyo kurya cyangwa kunywa baba bifuza kurenza ibindi aribyo bita gutwarira . Hari abatwarira ikintu ngo batajyaga banarya, hari abatwarira umuhumuro runaka, ngo hari n’abatwarira guhekenya ibitaka.
.
Uretse gutwarira kandi habaho no guhurwa. Umwuka w’ikintu runaka wamugeraho akagira isesemi akanaruka. Hari n’abahurwa abagabo babo, ntibongere kurarana.
.
Bamwe bavuga ko ari uburwayi abandi bakavuga ko ari ukubyishyiramo gusa, hari n’abavuga ko rimwe na rimwe umugore yitwaza ko atwite kugirango agere kucyo yashakaga.
.
.
Ese siyansi n’ubuvuzi bibivugaho iki?
.
Gutwarira ikintu akenshi bituruka ku misemburo iba iri gukorwa kandi igakorwa ari myinshi mu gihembwe cya mbere cyo gutwita ni ukuvuga inda itararenza amezi 3. Gusa hari ibivugwa ko burya utwarira icyo umubiri wawe ukeneye kurenza ibindi ugahurwa ibyo umubiri wawe udakeneye. Ibi akenshi bivugwa ku biribwa n’ibinyobwa. Icyakora nanone bivugwa ko umugore uhurwa umugabo we akenshi baba basanzwe batameranye neza cyangwa se atajya yishimira uko bakora imibonano.
.
Ubushakashatsi bukomeza bwerekana ko muri iyi minsi tutakirya uko bikwiye bityo umubiri ubwawo ukagutegeka icyo uwuha mu gihe utwite. Ntawe uyobewe ko umubiri wacu ukenera vitamini C ngo itwongerere ubudahangarwa. Ku mugore utwite ho biba akarusho kuko aba arimo undi muntu muri we. Niyo mpamvu ushobora gutwita ushaka ibikungahaye kuri iyo vitamini.
.
.
Menya n’ibi
.
Niba watwarije ikintu cyangwa wagihuzwe, wigira ikibazo ngo ubihe umwanya cyane. Akenshi ibi birashira iyo inda igeze mu mezi 4. Gusa iyo arenze ntibishire, wibyihererana ngo upfire muri nyagasani ahubwo biganireho n’uwo mubana. Hari n’igihe kukwitaho ubwabyo bituma ikibazo kirangira.
.
Icyo wakora mu gihe watwariye ikintu
Gerageza kutabyishyiramo cyane ngo wumve ko nutakibona inda ishobora kuvamo. Icyakora niba watwarije ikintu kandi kitagoye kukibona; amata ni urugero, aho kuyanywa ku bwinshi wafata akarahure kayo gato, biba bihagije.
.
Ikindi mu gihe wumvise icyifuzo cy’ikintu runaka kikujemo, gerageza ushake icyo uhugiraho. Akenshi biba byiza iyo ukoze urugendo n’amaguru ukajya ahantu hatuma uhuga. Nko guterera umusozi ukirebera ibyaremwe, kureba umukino ukunda, kujya muri korali kwiririmbira n’ibindi ukunda.
.
Muri iki gihe cy’iterambere, no kuganira n’abantu ku mbuga nkoranyambaga nka Facebook cyangwa whatsapp kimwe no gusoma ibitabo cyangwa amakuru kuri interineti birafasha.
.
Gusa niba uri gutwarira ibintu bidasanzwe nko kurigata itafari, kurya ibyondo, akenshi biterwa nuko umubiri wawe hari umunyu ngugu uri kubura, by’umwihariko ubutare. Ibyo bikosorwa no kurya ibikungahaye ku butare byaba ngombwa ugahabwa ibinini birimo ubutare.
Gushaka icyo uhugiraho bigufasha kwikuramo ibitekerezo byo gutwarira
Icyo gukora mu gihe wahuzwe.
.
Guhurwa byo ni ikindi kintu kuko akenshi bijyana n’isesemi no kuruka. Icyo uba ugomba gukora, niba wahuzwe ikintu cy’ingenzi cyane, ushaka icyagisimbura bihuje intungamubiri. Niba wahuzwe ibishyimbo, warya amashaza.
.
Gusa niba wahuzwe uwo mubana, birasaba ko mukosora ibitagenda neza hagati yanyu byaba na ngombwa ukitabaza impuguke mu bumenyamuntu mukaganira.
.
Ntabwo bivuze ko buri gihe guhurwa umugabo biterwa nuko mubanye nabi, ariko hari ikiba kibiri inyuma, ushobora wowe kumva atari ikibazo nyamara wabiganira n’undi akamenya ko ariyo mvano.
Niba hari ubundi busobanuro mukeneye twiteguye kubafasha. Murakoze!
Reposted & Dr. P. Mupenzi Mwiza
Group Ubuzima-Ubuvuzi-Inama
.


text:
Ishimire Insinzi zawe kandi umenye ko Imana igufitiye umugambi wawe wihariye...
Dusiganirwe aho dutegekwa twihanganye , dutumbira Yesu wenyine , niwe banze ryo kwizera kwacu kandi niwe ugussohoza rwose... (Abaheburayo 12:1-2)
Kenshi hajya habaho ikigeragezo cyo kumva ucitse intege iyo ubona abandi muhura basa nk’aho bo batera imbere kukurusha ariko imyumvire nk’iyo si ngombwa na mba, kuko udapimira gutera imbere ku kwawe ku kw’undi muntu.
Ahubwo upimira gutera imbere kwawe ukurikije uburyo ki ugendera mu bushake bw’Imana ku buzima bwawe.Iyo undi muntu ari gutera imbere ntibivuze ko wowe uri gusubira inyuma kuko Imana yaduhamagariye gusohoza ibintu bitandukanye by’Iyerekwa ryayo.
Impamvu abantu benshi bisanga mu ipiganwa ridakwiriye n’umwiryane bituruka ku kutamenya uku kuri.Ukeneye gusobanukirwa ko wowe waremwe ukwawe kadi ko nta muntu n’umwe ushobora gukora ibyo Imana yaguhamagariye gukora ngo ubikore neza nkawe.
Ku bw’ibyo reka guhangana cyangwa kwigereranya n’undi muntu uwo ariwe wese .Tumbira umuhamagaro wawe , ukore cyane ngo urenze ibihe byashize atari ukugirango urushe undi muntu. Iyi myumvire izuzuza umutuzo mu buzima bwawe kuko uziga gupimira intsinzi zawe ku Ijambo ry’Imana.
Ku bw’ibyo, aho kugirango uterwe ishyari cyangwa wifuze biturutse ko undi muntu ari gutera imbere,ahubwo ujye wifatanya nabo mu kwishimira iterambere ryabo.Dutanze urugero.Yohana umubatiza yuzuye Umwuka Wera ubwo yari akiri mu nda ya nyina kandi Yesu yamwise" Umukuru kuruta abantu bose babyawe n’umugore..."(Matayo 11:11)
Ariko kandi umurimo we nk’umuhauzi wategurizaga Yesu wamaze gusa amezi atandatu. Uwo niwo wari umugambi w’Imana ku buzima bwe kandi yarawushohoje.
Imana igufitiye umugambi wawe wenyine ku buzima bwawe, utandukanye n’undi muntu uwo ariwe wese.Gahunda n’imigambi byayo ku buzima bwawe birihariye kuko Imana ntifite kandi ntiyigeze igira kandi nta n’ubwo izigera igira undi nkawe! Ni " WOWE" umwe gusa Imana ifite kandi izigera igira. None rero unezererwa uwo uriwe n’Ibyo Imana iri gukora u buzima bwawe kandi wige kwishimira intsinzi zawe .
PASTOR CHRIS